**Språkopplæring for kvinner i barselpermisjon**.

I samarbeid med bydel Gamle Oslo, vil Oslo VO Rosenhof vil fra våren 2020 igjen tilby opplæring for kvinner som har avbrudd i introduksjonsprogrammet grunnet fødsel. Undervisningen inngår nå i ordinær drift i opplæringstilbudet ved skolen, og følger skoleruta. Formålet med undervisning i barselpermisjon er å vedlikeholde norskkunnskapene gjennom permisjonstiden, øke nettverk, samt gi kunnskap og trygghet i foreldrerollen i Norge. Dette vil gjøre det enklere kunne fortsette et opplæringsløp etter endt permisjonstid. Av erfaring vet vi at mange kvinner opplever regresjon i språkutviklingen i den perioden de går hjemme i fødselspermisjon. Dette resulterer ofte i at de bruker tid på å komme tilbake til opplæringen og forsinker oppstart i arbeidsrettede tiltak.

**Omfang**

Opplæringen vil være et kombinasjonskurs hvor deltakerne samles 1 dag i uken á 4

timer i klasserom. Undervisningen vil foregå i Dynekilgata 10, og bydel Gamle Oslo skal ansatte egne barnepassere som ser etter barna mens mødrene er i undervisning.

Kurset er på **onsdager fra kl. 10.15 til 1400 inkl. 45 min lunsj.** Vi serverer te/kaffe og enkel lunsj hver gang.

I tillegg tilbyr vi **4 timer digital opplæring** som kan gjennomføres hjemme i løpet av uken. **Alle 8 timene vil bli registrert i NIR**, og slik opprettholdes deltakernes aktivitet innenfor 3- og 5-årsfristen.Erfaring har også vist at et slikt tilbud kan bidra til at deltakerne opprettholder god progresjon i norsk til tross for at et lite antall timer benyttes*.*

**Målgruppe**

Våren 2020 ønsker vi å tilby plass til **inntil 18 kvinner med barn under 13 måneder i barselpermisjon fra introduksjonsprogrammet**. Vi åpner også for deltakelse for gravide introdeltakere som har permisjon grunnet helseplager i svangerskapet. Det må foreligge et aktivt permisjonsvedtak fra introduksjonsprogram.

Vi planlegger å øke kapasiteten til to klasser ved behov, samt å utvide tilbudet slik at det også kan omfatte fedre. De som er på **språknivå A1 eller over vil bli prioritert** for det første kurset.

Vi ønsker å kunne tilby opplæring til alle som ønsker det, og det vil være løpende inntak gjennom året. Tilbudet er byomfattende, og kvinner fra alle bydeler i Oslo er velkomne.

**Innhold**

Opplæringen fokuser på følgende domener i læreplanen:

Personlig – kropp og helse, familie, barneoppdragelse, daglige rutiner, mat og kosthold.

Offentlig – barnehage, skole, NAV, kulturtilbud i lokalmiljø, velferdssamfunnet.

Vi vil også samarbeid med eksterne aktører som helsestasjon, familievernkontor, psykologer, fysioterapeuter, samt barnehage.

Læreren som underviser kurset våren 2020 er pedagog fra Oslo VO Rosenhof og har i tillegg erfaring fra arbeid som rådgiver i introduksjonsprogrammet. Kvinnene i prosjektet vil ha ulikt norsknivå og derfor vil individuell tilpasning, fokus på læringsstrategier vil være en vesentlig del av opplæringen. I tillegg vil elevene informeres om og motiveres til å benytte seg av frivillige tilbud i barselpermisjonen for å øke nettverk og språkkompetanse ytterligere.

Vi håper dere finner tilbudet interessant, og at dere vil hjelpe oss med å informere de dere mener er i målgruppen i deres bydel. For å planlegge omfanget av opplæringen ønsker vi så tidlig som mulig å få en tilbakemelding om dere har kvinner som kan være aktuelle for prosjektet, og når det vil være aktuelt med oppstart.

Send en mail med navn og fødselsdato på aktuelle deltakere til fagkonsulent Linda Skanke: linda.skanke@ude.oslo.kommune.no

Ønsker dere ytterligere informasjon om kurset, kan dere ta kontakt med kursansvarlig lærer Siri Høie: siri.hoie@ude.oslo.kommune.no